Man ure lank in motorwrak vasgekeer | Maroela Media
Man ure lank in motorwrak vasgekeer
Die wrak van die motor. Foto: ER24
Nooddiensbeamptes moes Saterdag byna drie uur lank sukkel om 'n ernstig beseerde man uit 'n motorwrak te bevry nadat sy voertuig van agter teen 'n vragmotor gebots het.
Werner Vermaak, woordvoerder van ER24, het gesê paramedici is omstreeks 03:00 na die toneel op die R21 naby die Benoni-afrit in Ekurhuleni ontbied. Lede van die brandweer en Sanral-nooddienste het hulle ook na die toneel gehaas waar hulle gesien het hoe 'n motorwrak byna heeltemal onder die agterkant van 'n vragmotor vasgesit het.
"Paramedici kon omtrent nie by die bestuurder van die motor uitkom nie, maar het daarin geslaag om hom mediese behandeling te gee terwyl daar gesukkel is om hom uit die wrak te bevry," het Vermaak gesê. Die man is ná byna drie uur uit die wrak gehaal en op die toneel gestabiliseer voordat hy na 'n hospitaal gehaas is.
"Die man, vermoedelik in sy 30's, het ernstige beserings opgedoen," het hy gesê. Die presiese oorsaak van die botsing is nie bekend nie.
Nuwe brandstofpryse aangekondig
Daar is omtrent niks Can die kar oor nie! As Dié bestuurder die ongeluk oorlewe kan dit 'n wonderwerk en per genade van God wees! Ongelooflik!
Vragmotor het seker stil gestaan. Vader hou U Hand oor hom. Ons paaie is rof
Ai sterkte sekerlik het trok stil gestaan sonder ligte
Pastoor as ek die berig reg verstaan is dit 'n motorongeluk en het niks met die pad te doen nie. Die R21 is 'n pad in goeie toestand. Die motoriste is rof. 'n Pad het nog nooit 'n ongeluk gemaak nie.
Hoe groot moet n Trok dan nou wees voor jy hom sien. Die tipe ongelukke gebeur nie onder normale omstandighede nie. Of jy is blind / dronk / of jy is nie inbeheer van jou voertuig nie